224 ÉTUDE 



Donc, ma maîtresse, je dis et vous conseille, 

 Se vous voilez demourer vertueuse, 

 Tenés close et l'ouye et l'oreille 

 Contre parolles qui les vices resveille, 

 Car c'est dangier et œuvre périlleuse ; 

 Gardez vcrtuz et en soies songneuse, 

 Vous suppliant que vous soies contente 

 Du second sens, lequel je vous présente. 



A ce tiers sens que on appelle la bouche 

 Nous fault entrer pour amplier mon œuvre. 

 C'est l'un des sens qui mieulx sert et plus touche 

 Or me doint Dieu grâce que je le couche 

 A mon salut et à vostre recœuvre ; 

 Par la bouche le secret se descœuvre 

 Des pensées dont le cœur a labeur,! 

 Car le parler, c'est messagierdu cœur. 



Comme ainsi soit que de sacq ne de bouche 

 Ne peut saillir que ce qui la repose ; 

 Par la bouche se descœuvre l'embûche 

 A toutes gens, et ne fault que on le huche ; 

 C'est à quel fin personne se dispose, 

 S'il parle en bien, en lui a bonne chose, 

 S'il parle en mal, le mal est descouvert 

 Et le venin dont son cœur est couvert. 



Ainsi, madame, semez bonne parolle. 

 Monslrez que en vous n'a venin ne amer : 

 Si jugera Renommée qui voile 

 Que vous estes nourrie en bonne cscolle 

 Et qu'en vous vice ne pourroit demourer; 

 C'est le moyen pour vous faire louer 

 Et à chascun donner en congnoissance 

 Que vous estes princesse d'exellence. 



La bouche n'est pas faicte pour jurer 

 Ne pour donner baiser luxurieux, 

 Pour gloutement boire ne gourmander, 

 Pour dire mal d'aultrui ne diffamer. 



